gu en en en en en en en en en en en en en en en en tl tr en en en en en en en en en en en en en en en fr tr en en en en es en en en en en en en en en en fi en nl en en pt en gu gu en nl en en gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu en en en en en fa en en en en en ru en en en en en en en en es en en en en ar en en en en en en
નિફ્ટી ર૩ મહિનાની ટોચે જઈ નજીવા સુધારામાં બંધ
You need an iframes capable browser to view this content.
સાપ્તાહિક ધોરણે સળંગ પાંચમો વીકલી સુધારો, આજે બજાર બંધ : શિલ્પા શેટ્ટીની કંપનીમાં બોનસ પછી હવે શૅર-વિભાજનનું લટકું, ૧પ ટકા તેજી : નજીકનું ભાવિ અંધકારમય હોવા છતાં ટેલિકૉમ શૅર મસ્તીમાં
શૅરબજારનું ચલકચલાણું - અનિલ પટેલ
શૅરબજારે નજીવા છતાં સળંગ છઠ્ઠા દિવસના સુધારા સાથે ફેબ્રુઆરી એફઍન્ડઓ વલણને વિદાય આપી છે. સેન્સેક્સ ર૮ પૉઇન્ટ વધીને ર૮૯૯૩ નજીક તથા નિફ્ટી ૧ર પૉઇન્ટ વધીને ૮૯૩૯ બંધ રહ્યા છે. ઇન્ટ્રા-ડેમાં નિફ્ટી ૮૯૮રને વટાવી ગયો હતો જે લગભગ ર૩ મહિનાની ઊંચી સપાટી ગણાવાય છે, તો સેન્સેક્સમાં ર૯૦૬પની ઊંચી સપાટી દેખાઈ હતી. આરંભથી અંત સુધી પૉઝિટિવ ઝોનમાં રહેલું બજાર છેલ્લી ૩૦-૪૦ મિનિટમાં સટસડાટ ર૦૦ પૉઇન્ટ ગગડીને ર૮૮૬૦ થઈ ક્ષણ પૂરતું માઇનસ ઝોનમાં જોવા મળ્યું હતું. સેન્સેક્સના ૩૦માંથી ૧પ તો નિફ્ટીના પ૧માંથી ર૮ શૅર નરમ હતા. માર્કેટ-બ્રેડ્થમાં નરમાઈ બરકરાર છે. આજે શુક્રવારે શૅરબજાર મહાશિવરાત્રિ નિમિત્તે બંધ રહેશે. આ સાથે વીકલી ધોરણે માર્કેટે સળંગ પાંચમા સપ્તાહે પણ પૉઝિટિવ ઝોન જાળવી રાખ્યો છે. રિલાયન્સની તેજી અત્યારે તો વન-ડે વન્ડર પુરવાર થઈ છે. શૅર ગઈ કાલે બે ટકાથી વધુ ઘટીને આવતાં સેન્સેક્સને સર્વાધિક ૪૬ પૉઇન્ટનો માર પડ્યો છે. જીઓની કટ્ટર હરીફાઈ અને અગ્રેસિવ ટૅરિફ પ્લાન સામે ટકી રહેવા ટેલિકૉમ કંપનીઓએ કમર કસવી પડશે. સરવાળે આગળની ખબર નથી, પણ માર્ચ અને જૂન ક્વૉર્ટરના સરવૈયાં જબરાં ખરડાવાનાં છે છતાં ટેલિકૉમ શૅરો તેજીની મસ્તીમાં છે. આ બહુ લાંબું ચાલવાનું નથી. ચરવાની લાલચ રાખતાં ઘેટાંઓ માટે ઊનને સંભાળી રાખવાનો સમય છે, દોસ્ત.ભારતી ઍરટેલમાં ઊભરો આવ્યો, આઇડિયા મજબૂતઅગાઉ કહ્યુ હતું એમ ટેલિકૉમ ક્ષેત્રે લગ્ન અને નાતરાંની મોસમ જામવાની છે.
આઇડિયા-વોડાફોનનું વિધિવત રીતે ગોઠવાઈ જાય એ પહેલાં જ ભારતી ઍરટેલે નૉવેર્જિયન ટેલિનોરનો શિકાર કરી લીધો છે. સત્તાવાર જાહેરાત પ્રમાણે ભારતી દ્વારા ટેલિનોર ઇન્ડિયાનો આંધ્ર, બિહાર, ગુજરાત, મહારાષ્ટ્ર, ઉત્તર પ્રદેશ તથા આસામને આવરી લેતા સાત સર્કલનો બિઝનેસ હસ્તગત કરવામાં આવશે. સાથોસાથ ૪૩ મેગાહર્ટ્ઝથી વધુ સ્પેક્ટ્રમ પણ મેળવશે. ટેલિનોરના ગ્રાહકની સંખ્યા સવાપાંચ કરોડ જેવી છે. ટેલિનોર ઇન્ડિયાનું દેવું ગયા વર્ષારંતે ૪૧૩૦ કરોડ રૂપિયા હતું. સમગ્ર ડીલ ૭થી ૮ હજાર કરોડ રૂપિયામાં થશે એવી ધારણા છે.
આ ઘટનાની અસરમાં ભારતી ઍરટેલનો શૅર ગઈ કાલે ૪૦૧ રૂપિયા નજીક દોઢેક વર્ષની ઊંચી સપાટી બનાવી છેલ્લે ૧.૪ ટકા વધીને ૩૬૬ રૂપિયા બંધ હતો. બન્ને બજાર ખાતે કુલ મળીને ૩૭૭ લાખ શૅરનાં જંગી કામકાજ થયાં હતાં. દરમ્યાન વોડાફોન-આઇડિયાના મર્જર વિશેની વિસ્તૃત જાહેરાત આજકાલમાં થવાની વકી છે. બન્નેના મર્જરથી ૮૦ હજાર કરોડ રૂપિયાની રેવન્યુવાળી જાયન્ટ ટેલિકૉમ કંપની અસ્તિત્વમાં આવશે જેમાં આઇડિયા-વોડાફોનનું હોલ્ડિંગ પ૧ ટકાથી ઓછુ નહીં હોય. જૅપાનીઝ સૉફ્ટબૅન્ક પણ આ નવી કંપનીમાં ૧પ-ર૦ ટકા હિસ્સો લેશે એવી હવા છે. ગઈ કાલે આઇડિયા સેલ્યુલરનો શૅર કામકાજમાં રૂપિયા ૧રર પ્લસની ઇન્ટ્રા-ડે હાઈ બનાવી છેલ્લે ૬.૩ ટકાની આગેકૂચમાં ૧૧૯ રૂપિયા હતો. આર.કૉમમાં મૂડીઝ તરફથી ડાઉનગ્રેડિંગના નિર્દેશ છતાં ભાવ બમણા કામકાજમાં ૩૮ રૂપિયા થઈ છેલ્લે ૩.૬ ટકાના સુધારામાં ૩૭ હતો. તાતા ટેલિ સર્વિસિસ ર.૩ ટકા અપ હતો. સેન્સેક્સના નજીવા સુધારા સામે ટેલિકૉમ ઇન્ડેક્સ ૧પમાંથી ૯ જાતોની આગેકૂચમાં ૧.૮ ટકા વધ્યો હતો. મુડદાલ જીટીએલ ઇન્ફ્રા ૧૬ ટકાની તેજીમાં મોખરે હતો. એમટીએનએલ ૧.૩ ટકા વધ્યો હતો.
હાઉસિંગ ફાઇનૅન્સ કંપનીઓ પર સેબી મહેરબાન
અફૉર્ડેબલ હાઉસિંગના સરકારના સપનામાં સહાયક બનવાની નેમથી સેબી તરફથી હાઉસિંગ ફાઇનૅન્સ કંપનીમાં મ્યુચ્યુઅલ ફન્ડો દ્વારા થતા રોકાણની સિલિંગ વધારવામાં આવી છે. નવી જોગવાઈ પ્રમાણે હવે ડેટ મ્યુચ્યુઅલ ફન્ડો એમની નેટ ઍસેટ્સના ૧પ ટકાનું ભંડોળ હાઉસિંગ ફાઇનૅન્સ કંપનીઓમાં રોકાણ કરી શકશે. અત્યાર સુધી આ લિમિટ ૧૦ ટકા હતી. આ લિમિટ ઑગસ્ટ પૂર્વે માત્ર પાંચ ટકા હતી. મતલબ કે છેલ્લા ૬ મહિનામાં મ્યુચ્યુઅલ ફન્ડો માટે હાઉસિંગ ફાઇનૅન્સ કંપનીઓમાં રોકાણ કરવાની મહત્તમ મર્યાદા ત્રણ ગણી કરી દેવામાં આવી છે.
આ નિર્ણયને પગલે ગઈ કાલે હાઉસિંગ ફાઇનૅન્સ સેક્ટરની કંપનીઓના શૅર પ્રારંભમાં સારા સુધર્યા હતા. પછીથી કરન્ટ ઓસર્યો હતો છતાં જીઆઇસી હાઉસિંગ ફાઇનૅન્સ જેવાં કાઉન્ટર અડધાથી દોઢ ટકા વધીને બંધ હતાં. દીવાન હાઉસિંગ ૪.૩ ટકાની મજબૂતીમાં ૩૩૧ રૂપિયા હતો. એચડીએફસી તથા રેપ્કો હોમ નજીવી વધ-ઘટમાં હતા. કૅનફિન હોમ્સ એક ટકો, તો ક્રેસ્ટ વેન્ચર્સ બે ટકા ડાઉન હતા. કોરલ ઇન્ડિયા ફાઇનૅન્સ સવાત્રણ ટકા ખરાબ હતો.
વૈશ્વિક શૅરબજારનો આંક સર્વોચ્ચ સપાટીએ
વિશ્વના ૪૬ દેશોને આવરી લેતો મૉર્ગન સ્ટૅનલી કૅપિટલ ઇન્ટરનૅશનલનો ગ્લોબલ સ્ટૉક્સ ઇન્ડેક્સ ૪૪૬ની સર્વોચ્ચ સપાટીએ બંધ રહ્યો છે. આ ઇન્ડેક્સ વિશ્વની ૧૬પર કંપનીઓના શૅરભાવની વધ-ઘટને આવરી લે છે. દરમ્યાન અમેરિકન શૅરબજારનો ડાઉ ઇન્ડેક્સ પણ બુધવારની મોડી રાત્રે ર૦૭૮૧ની વિક્રમી સપાટીએ જઈ અંતે ૩ર પૉઇન્ટની આગેકૂચમાં ર૦૭૭પના બેસ્ટ લેવલે બંધ રહ્યો છે. અમેરિકન શૅરબજાર સળંગ નવ દિવસથી રોજેરોજ નવી ઑલટાઇમ હાઈ બનાવી રહ્યું છે. એક વર્ષમાં ડાઉએ ર૯.૮ ટકાનું રિટર્ન આપ્યુ છે. નૅસ્ડૅક તથા સ્ટાન્ડર્ડ ઍન્ડ પુઅર્સ-પ૦૦ પણ ઐતિહાસિક ઊંચી સપાટીએ ચાલી રહ્યા છે.
અમેરિકાની ફેડની મિનિટ્સમાં આગામી સમયમાં તબક્કાવાર રીતે વ્યાજદર વધારી શકવાનો વિfવાસ છલકાતાં તથા ક્રૂડ મજબૂત થતાં એશિયામાં પ્રારંભિક સુધારો ધોવાયો હતો અને મિશ્ર વલણ અંતે જોવા મળ્યું હતું. જોકે વધ-ઘટની રેન્જ સાધારણ હતી. યુરોપ નજીવા સુધારામાં જણાતું હતું. ડૉલર લેટ હતો. વિશ્વબજારો હાલમાં નવા ઊંચા ઐતિહાસિક શિખરની સાથે ઓવરબૉટ ઝોનમાં પણ આવી ગયાં છે. અગાઉના અનુભવ કહે છે કે જ્યારે-જ્યારે વૈશ્વિક બજારો ઓવરબૉટ ઝોનની ઑર્બિટમાં પ્રવેશ કરે છે ત્યાર પછી અતિ ટૂંકા સમયમાં જ ૭થી લઈને ૧પ ટકા સુધીના કરેક્શનમાં સરી પડે છે. આ વખતે શું થાય છે એ જોવું રહ્યું.
શિલ્પા શેટ્ટીની વિઆનમાં બોનસ પછી શૅર-વિભાજન
બૉલીવુડ સેલિબ્રિટી શિલ્પા શેટ્ટીની કંપની વિઆન ઇન્ડસ્ટ્રીઝ દ્વારા ૧૦ રૂપિયાના શૅરના એક રૂપિયામાં વિભાજન માટે ૧૦ માર્ચની રેકૉર્ડ-ડેટ જાહેર થઈ છે. શૅર ગઈ કાલે ઉપરમાં ૧પપ અને નીચામાં ૧૩પ બતાવી અંતે ૧પ.૩ ટકા ઊછળીને ૧૪૯ રૂપિયા બંધ રહ્યો છે. મૂળ કલકત્તાની હિન્દુસ્તાન સેફ્ટી ગ્લાસ નામ ધરાવતી આ કંપનીમાં શિલ્પા શેટ્ટી તથા તેના બેટરહાફ રાજ કુન્દ્રાએ બે વર્ષ પહેલાં શૅરદીઠ બાર રૂપિયાના ભાવે પ૧.પ૧ ટકા હિસ્સો હસ્તગત કરીને આ જ ભાવે ઓપન ઑફર જાહેર કરી હતી ત્યારે શૅરનો ભાવ ૧૧ રૂપિયા આસપાસ હતો, પરંતુ શિલ્પા શેટ્ટી-કુન્દ્રા ટચ કામે લાગતાં કાચના ટુકડા જેવી આ કંપનીના શૅર પરીકથાની રાજકુમારીની જેમ વધવા માંડ્યો હતો, જેમાં ૨૦૧૬ની ર૦ સપ્ટેમ્બરે ૪૭૦ રૂપિયાની ઑલટાઇમ હાઈ દેખાઈ હતી. કંપની દ્વારા એક શૅરદીઠ બે શૅરનું ઉદાર બોનસ જાહેર કરવામાં આવ્યું હતું. ભાવ ર૭ સપ્ટેમ્બરે ૧૬૭ રૂપિયા નજીક (અર્થાત્ બોનસ-ફૅક્ટરને ઍડ્જસ્ટ કરીએ તો પ૦૬ રૂપિયા)ના નવા ઊંચા શિખરે ગયો હતો.
મૂળ ઇક્વિટી રપ લાખ રૂપિયા હતી જે શિલ્પાના નેજા હેઠળ વધીને અત્યારે ૧૦૬૭ લાખ રૂપિયા થઈ ગઈ છે. ગયા વર્ષે કંપનીએ ૩૧૭૧ લાખ રૂપિયાની આવક પર એક લાખ રૂપિયા નેટ પ્રૉફિટ કરીને શૅરદીઠ ત્રણ પૈસાની કમાણી દર્શાવી હતી. ચાલુ વર્ષના ૯ મહિનામાં કન્સોલિડેટ ધોરણે પરર૬ લાખ રૂપિયાની આવક પર ૩૧૯ લાખ રૂપિયા તથા સ્ટૅન્ડઅલોન ધોરણે ૧૬રપ લાખ રૂપિયાની આવક પર ૩ લાખ રૂપિયા નેટ પ્રૉફિટ કર્યો છે. ૧૦ રૂપિયાના શૅરની બુકવૅલ્યુ અત્યારે બાર રૂપિયા કરતાં થોડી વધુ છે. એ જોતાં એક શૅરદીઠ બે શૅરના ઉદાર બોનસની લહાણી કેટલાક ચોક્કસ ઇન્વેસ્ટર્સને અટકાવવા માટે કરવામાં આવી હોય એમ લાગે છે, કેમ કે કુલ ૧રર૬માંથી ૧૦૮૬ જેટલા નાના રોકાણકારો પાસે માત્ર ૧.૯ ટકા રિપીટ ૧.૯ અર્થાત્ બે ટકાય માલ નથી. સામે ૬ર જેટલા હાઈ નેટવર્થ ઇન્વેસ્ટર્સ પાસે ૪ર.૭ ટકા શૅર છે. શૅરવિભાજનનો હેતુ લિક્વિડિટી વધારી ભાવમાં ફૅન્સી જાળવી રાખી માલના ડિસ્ટ્રિબ્યુશનનો હોઈ શકે છે.
ફીનિક્સ મિલ્સમાં વિદેશી બ્રોકરેજ હાઉસ દ્વારા ૫૦૦ રૂપિયાના ટાગેર્ટ સાથે બાયનું રેટિંગ આવતાં શૅર ગઈ કાલે ૩૮૨ રૂપિયાની ટોચે જઈ અંતે અઢી ટકાની નરમાઈમાં ૩૫૩ રૂપિયા બંધ હતો.
રુચિરા પેપર્સની બોર્ડ-મીટિંગ ૩ માર્ચે કન્વર્ટિબલ ઇન્સ્ટ%મેન્ટ્સ મારફત ભંડોળ ઊભું કરવા માટે મળશે. શૅર ગઈ કાલે બે ટકાના સુધારામાં ૧૩૦ રૂપિયા ઉપર બંધ હતો.
એશિયન ઑઇલ ફીલ્ડને નાઇજીરિયા ખાતે ઑફશૉર યુનિટના ઑપરેશન અને મેઇન્ટેનન્સ સર્વિસિસ માટેનો કૉન્ટ્રૅક્ટ મળતાં શૅર ત્રણ ટકાની મજબૂતીમાં ૧૭૦ રૂપિયા નજીક હતો.
હિન્દુસ્તાન ઑગેર્નિક્સ દ્વારા મહારાષ્ટ્રની ૪૪૨ એકર જમીન બીપીસીએલને એકરદીઠ ૧૪૦ લાખ રૂપિયાના ભાવે વેચવાની યોજનાને પગલે શૅર પાંચ ટકાની ઉપલી સર્કિટે ૨૫ રૂપિયા નજીક બંધ હતો. બે લાખ શૅરના બાયર ઊભા હતા.
રિલાયન્સ કમ્યુનિકેશન્સમાં મૂડીઝ દ્વારા રેટિંગ ડાઉનગ્રેડ કરવાની શક્યતાના અહેવાલ છતાં શૅર ગઈ કાલે સવાત્રણ ટકાના સુધારામાં ૩૭ રૂપિયા નજીક બંધ હતો. ફેસવૅલ્યુ પાંચ રૂપિયા છે.
બાબા આર્ટ્સની બોર્ડ-મીટિંગમાં પ્લાસ્ટિકના કાચા માલના ટ્રેડિંગ બિઝનેસમાં ઝંપલાવવાનો નિર્ણય લેવામાં આવ્યો છે. ભાવ ગઈ કાલે સાધારણ ઘટીને સાડાત્રણ રૂપિયા રહ્યો હતો. ફેસવૅલ્યુ એક રૂપિયો છે.
ઍડલૅબ્સ એન્ટરટેઇનમેન્ટ ૨૭ ગણા કામકાજમાં ઉપરમાં ૯૩ રૂપિયા વટાવી છેલ્લે ૧૧ ટકાના જમ્પમાં ૮૮ રૂપિયા બંધ હતો.
નીલકમલ લિમિટેડ પાંચ ગણા વૉલ્યુમમાં ૧૭૪૧ રૂપિયાની ઇન્ટ્રા-ડે બૉટમથી શાર્પ ઉછાળામાં ૧૮૮૯ રૂપિયાની ઑલટાઇમ હાઈ બનાવી અંતે ૫.૭ ટકાની મજબૂતીમાં ૧૮૫૪ રૂપિયા હતો.
રિલાયન્સ ઇન્ડસ્ટ્રીઝ આગલા દિવસની ૧૧ ટકાની તેજી બાદ ગઈ કાલે ૧૨૨૨ રૂપિયાની આઠેક વર્ષની નવી ટોચે જઈ અંતે બે ટકાની નરમાઈમાં ૧૧૮૨ રૂપિયા બંધ હતો.
અલ્કેમ લૅબોરેટરીઝ સરેરાશ કરતાં ૩૫ ટકાના કામકાજમાં ૨૦૯૫ રૂપિયાની ઑલટાઇમ હાઈ બનાવી અંતે અઢી ટકા વધીને ૨૦૭૪ રૂપિયા હતો. ફેસવૅલ્યુ બે રૂપિયા છે.
Subscribe via email (Registered users only)
Write the displayed characters
Please enable JavaScript to post a new comment
You need an iframes capable browser to view this content.
Copyright © 2012 Mid-day Infomedia Ltd. All Rights Reserved.